**A Battistini Faiskola cseresznyeoltvány ajánlati listája,**

**2024. tavasz**

**A táblázatban levő alany nemes kombinációkra tudok mennyiség függvényében árajánlatot adni. Az árajánlatot EUR-ban adom meg, de fizetni lehet Ft-ban is, az aktuális MNB középárfolyam szerint. Az oltványokat fajta és alany kombináció szerint 10-vel kötegelik, a rendelést csak így tudom elfogadni! Házi kerti igényeket nem tudok importálni. Néhány védett fajtánál, az olasz cég közvetlen számláz ki, a szállítást ebben az esetben is megszervezzük, de az EKÁER-számot a vevőnek kell igényelnie.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | \*\*\* Royalty € 3.000,00/ha | # + € 2,50/fa | \*\*\* + € 3,00/fa | | | § + € 2,00/fa | |
|  | \* Royalty € 4.000,00/ha | Red Premium | @varietà autofertile | |  |  |  |
|  | \*\* Royalty € 2.500,00/ha | **Cert. N=VE=virus esente** | Cert. = EU=Cert.Europeo | |  |  |  |
|  |  |  | **Gi5** | **Gi6** | **MaxMa 14** | **MaxMa 60** | **Franco** |
| *COT* | ***SMS-280*** | *-10 gg Burlat* |  |  |  | *+* |  |
| *COT* | ***NIMBA*** | *- 5 gg Burlat* | *+* | *+* | *+* | *+* |  |
|  | ***Bigarreau burlat*** | = Burlat 15/05 | + | + |  |  | + |
| *IPS* | ***ROYAL TIOGA - cov @ \*\*\**** | *= Burlat 15/05* | *+* | *+* |  |  |  |
| *COT* | ***PACIFIC RED - cov @*** | *+ 6 gg Burlat* |  | *+* | *+* | *+* |  |
|  | ***Redstone-R- SMS411*** | *+7 nap Burlat* |  |  | *+* |  |  |
|  | ***Grace Star*** | *+ 6 gg Burlat* | *+* | *+* | *+* | *+* | *+* |
| *IPS* | ***SABRINA @ \*\**** | *+ 7 gg Burlat* |  | *+* |  |  |  |
| *IPS* | ***ROYAL BAILEY - cov*** | *+ 7 gg Burlat* |  | *+* |  |  |  |
| *COT* | ***ROCKET - cov*** | *+ 8 gg Burlat* | *+* | *+* | *+* |  |  |
| *COT* | ***FRISCO - cov @*** | *+ 10 gg Burlat* | *+* | *+* | *+* | *+* |  |
|  | ***Giant RedR MARIANT*** | *+10 gg Burlat* |  | *+* | *+* | *+* |  |
| *IPS* | ***CANADA GIANT \*\*Sumgita*** | *+ 20 gg Burlat* | *+* |  |  |  |  |
| *COT* | ***EpickR 16*** | *+ 15 gg Burlat* |  | *+* | *+* |  |  |
|  | ***ArekoR*** | *+20 gg Burlat* |  | *+* | *’+* |  |  |
|  | ***FERROVIA*** | *+ 23 gg Burlat* | *+* | *+* | *+* |  | *+* |
|  | ***Fertard*** |  |  |  | *+* | *+* |  |
|  | ***KORDIA*** | ***+ 24 gg Burlat*** | ***+*** | ***+*** | ***+*** | ***+*** |  |
|  | ***TAMARA(S)*** | *+25 gg Burlat* |  |  | *+* |  |  |
| *CRPV* | ***Black Star*** | *+30 gg Burlat* | *+* | *+* | *+* | *+* |  |
|  | ***Lapins*** | *+25 gg Burlat* |  | *+* | *+* | *+* |  |
| *IPS* | ***ROYAL HELEN - cov @ \*\*\**** | *+ 28 gg Burlat* | *+* | *+* | *+* | *+* |  |
| *IPS* | ***SKEENA @ \*\**** | *+ 30 gg Burlat* |  | *+* |  |  |  |
|  | ***REGINA*** | *+ 30 gg Burlat* | *+* | *+* | *+* | *+* |  |
|  | ***IrenaR*** | *+ 30 gg Burlat* |  | *+* | *+* |  |  |

|  |
| --- |
| **Jel magyarázat:** |
| @ öntermékeny fajta |
| \* Royalty € 4.000,00/ha |
| \*\* Royalty € 2.500,00/ha |
| \*\*\* + € 3,00/oltvány |
| # + € 2,50/oltvány |
| § + € 2,00/oltvány |
| \*\*\* Royalty € 3.000,00/ha |

**Fajtaleírások:**

***Az előző években már importált fajtákat kiemeltem félkövér, döntött betűkkel. Ezeknek a fajtáknak készítettem el a rövid fajtaleírását.***

**SMS-280** Nemesítő: COT International (F), védett fajta, csak meghatározott mennyiségben telepíthető! Fája közepes növekedési erélyű, félig terülő habitusú. Virágzása korai, nem öntermékeny. Jó porzói a Nimba és a Pacific Red. Érése nagyon korai, kb. a Bigarreau Burlat előtt 10 nappal érik. Gyümölcse közepes méretű (26-28 mm), szív alakú, repedés ellenállósága jó. Íze, az érési idejéhez képest elég jó, 12-14oBrix.



**NimbaR**

(Fotó: Palesits Zsolt)

**NimbaR** Nemesítő: COT International (I).

Fája középerős növekedésű, szétterülő koronával. Nem öntermékeny, pollenadója a Red PacificR. Érési ideje extra korai, a Bigarreau Burlat előtt 5 nappal érik. Gyümölcse nagyon nagy, sötétpiros, csillogó. Repedés ellenállósága kiváló. Íze édes (16O Brix), kellemesen aromás. Húsa kemény.

**Royal TiogaR** Nemesítő az IPS (F).

Fája jó növekedési erélyű, bőtermő. Érési ideje korai, a Bigarreau Burlat-tal azonos, vagy korábbi. Gyönyörű megjelenésű, csillogó piros színű fajta. Kemény húsú, nagyon jó íz világgal rendelkezik.



**Royal TiogaR**

(Fotó: Palesits Zsolt)

**Red PacificR**

A Cot International a fajta licence tulajdonosa. 28-30 mm nagyságú, intenzív piros színű fajta újdonság, mely kitűnik a korai fajták közül nagy cukortartalmával (18o Brix). Öntermékeny. Kontinentális klímán még vizsgálni kell a fajtát!



**Red PacificR**

(Fotó: Palesits Zsolt)

**RedstoneR SMS411** Licenc-adó: COT International - Olaszországban (védett fajta, minimális vásárlást igényel)

Fája közepesen erős növekedésű, nagyon bőtermő. Nyitott koronát képez. Nem öntermékeny, porzópárt igényel. Ajánlott porzói: NimbaR, vagy Pacific RedR. Korai érésű fajta, néhány nappal a Bigarreau burlat után szedhető. Gyümölcsének mérete nagy, nagyon élénk piros színű, alakja kerek.

Extra kemény húsállománnyal rendelkezik, nagyon jó ízzel.

**Grace Star(S)**

Nagy méretű, sötétvörös színű gyümölcsű, öntermékeny fajta.  
**Eredet:** University of Bologna, Olaszország.  
**Fa: közepes növekedésű, félig felfelé törekvő habitusú, öntermékeny**.  
**Alany:** a termesztési körülményektől függően Gisela 5, Gisela 6.  
**Termés:** nagyon korai érés, megbízható termésmennyiség.  
**Gyümölcs:** a 11-12 g-os gyümölcsök, szimmetrikusak, szív alakúak. Héjuk vékony és áttetsző. Egységes lilás piros színű gyümölcse sötétvörösre érik. Gyümölcshúsa rózsaszín, közepesen kemény, nagyon lédús, jó minőségű és édes. Cukortartalma 18-19° Brix, megfelelő savtartalommal.  
**Érés:** középkorai érési idő, kb. 10-12 nappal a Bigarreau Burlat után érik, június második felében. Gyümölcsei egységesek, méretük, színük és formájuk kiegyensúlyozott.  
**Szükségletek:** a lassú növekedésű alanyoknak termékeny talajra, valamint megfelelő vízellátásra van szükségük.   
**Betegség ellenállóság:** közepesen ellenáll a repedésnek.

**SabrinaR** Nemesítő: az IPS (F).

Fája erős növekedésű, félig felálló koronával, gyors termőre fordulással. Virágzása korai, öntermékeny. Közép érésű, 16 nappal a Bigarreau Burlat után érik. Gyümölcse vese alakú, nagyon nagy méretű, csillogó piros színével nagyon mutatós fajta. Húsa nagyon kemény, leves, nagyon édes.



**SabrinaR**

(Fotó: Palesits Zsolt)

**Royal BaileyR** Nemesítő az IPS (F)

Fája közepes növekedési erélyű, bőtermő, gyors érés lefutású. Korán virágzik, nem öntermékeny fajta. Érése is nagyon korai a Bigarreau Burlatot megelőzheti akár 5-7 nappal is. Gyümölcse kerekded, intenzív piros színű. Mérete elérheti a 30-32 mm-t is. Húsa kemény, jó ízű és édes.



**RocketR**

(Fotó: Palesits Zsolt)

**RocketR** Honosító a COT International (F).

Erős növekedési erélyű, félig felálló koronaalkotó részekkel. Nagyon bőtermő. Közép időben virágzik, nem öntermékeny. Jó pollenadói: FriscoR, Giant RedR és a Bigarreau Burlat. Mérete nagyon nagy (30-32 mm), szív alakú, mély piros színnel. Gyümölcsének repedés ellenállósága kiemelkedő. Kemény húsú és édes fajta. (17o Brix). Kontinentális klímán még vizsgálni kell a fajtát!

**FriscoR**

Amerikai nemesítésű cseresznye, melyeket Spanyolországban és Franciaországban használnak és úgy tűnik Olaszországban is érdekes lehet. Elsősorban a méret és az édes íz, ami érdekessé teszi.

Nincs tapasztalat kontinentális klímában való termeszthetőségre ennél a Kaliforniában nemesített fajtánál! Nem öntermékeny. Kontinentális klímán még vizsgálni kell a fajtát!

****

**FriscoR**

(Fotó: Palesits Zsolt)

**Giant RedR Mariant**

Középerős, nyitott koronát nevelő középkorai fajta, mely óriási gyümölcsméretével tűnik ki a fajtasorból. (30-38 mm, 12,1 g átlagsúly). 10 nappal a Bigarreau Burlat után érik. Nem öntermékeny, jó porzói: Van, Lapins, Sweetheart. Gyümölcse csillogó piros. Jó ízű. Kissé érzékeny a repedésre.



**Giant RedR**

(Fotó: Palesits Zsolt)

**FerroviaR**

A Big. Burlat után 11 nappal érő (szezon közepe) fajta. Sötétpiros, nagyon nagy, szív alakú gyümölcsei vannak. Fája erős növekedésű, koronaágai vízszintesen rendeződnek. A vegetáció elején a levélzet márványozott (mintha vírusos lenne!), de ez csak egy jellemző fajtabélyeg, ami a vegetáció végére eltűnik. Pollenadói: Sunburst, Lapins, Van.

**Canada GiantR SUMGITA**

Fája piramis alakú koronát nevel. Nem öntermékeny, jó porzója pl. a Germersdorfi óriás. Korán termőre fordul, bőtermő. Gyümölcse igen nagy, 9-11 g. Sötét piros, szív alakú, fényes. Húskonzisztenciája nagyon jó, repedésre nem hajlamos. Édes, aromás, hosszú kocsányú. Napégésre nem hajlamos!

**EpickR 16- Sms 16 (Cov)** Nemesítő: COT International (F), védett fajta, csak meghatározott mennyiségben telepíthető! Új nemesítésű, korai, öntermékeny fajta. Gyümölcse jó méretű, nagyon édes, kemény húsú. Kiválóan tárolható, hűtőtárolóban akár 1 hónapig is tárolható! Fája erős növekedésű, félig felálló habitusú, bőtermő. Virágzása korai, nagyon bő. Érése korai, a Bigarreau Burlat után kb. 15 nappal érik. Gyümölcse nagy (28-32 mm), szív alakú, mély vörös, repedés ellenállósága közepes. Szilárd húsállományú, édes (18oBrix.

**ArekoR**

Az ArekoR a Kordia és a Regina keresztezéséből állították elő Drezdában. Mindkét szülő jó tulajdonságait ötvözi. A Kordiánál nagyobb, szélesebb, de ugyanolyan szilárd húsú fajta. Gyümölcse szív alakú, hegyes bibe véggel. Kicsit világosabb, mint a Kordia.

**Kordia**

Széles körben ismert és elterjedt, cseh nemesítésű, középkései fajta. (Big. Burlat +23 nap). Gyümölcse sötétpiros, szív alakú, hosszú kocsányú. Húsa szilárd, a világ egyik legjobb ízű cseresznyéje! Fája életerős, jól elágazó. Nagyon alkalmas intenzív ültetvényekbe Gi5 és Gi6 alanyon egyaránt! Terméshozama közepes. Gombabetegségeknek jól ellenálló fajta.



**Kordia**

(Fotó: Palesits Zsolt)

**Royal HelenR**

A Bigarreau Burlat után 32 nappal, az olasz Emilia Romagna tartományban június 26 körül érő cseresznyefajta. Licence-adója a francia IPS, nemesítője a Zaiger Genetics (USA). Fája erős növekedésű, felfelé törő ágrendszerrel. Virágzási ideje közép-kései, öntermékeny. Gyümölcse kerekded, gyönyörű mahagóni színű, kocsánya vékony, 40-45 mm hosszú. Gyümölcsének mérete nagyon nagy, 33-34 mm átmérőjű, 14-15 g súlyú. Gyümölcs húsa nagyon kemény, hosszan tárolható. Jól tűri a manipulációt. Íze kiváló, 19-20OBrix-re érik, alacsony savtartalom mellett. Eléggé érzékeny repedésre, ezért fólia alatti termesztésre ajánlják első sorban.

**Lapins**

Öntermékeny, S1S4 alléllal. Kanada egyik fő fajtája volt, korai virágzással, nagy, ropogós szív alakú gyümölccsel. Korai virágzása ellenére, megbízhatóan és bőven terem.



**Royal HelenR**

(Fotó: Palesits Zsolt)

**SkeenaR** Honosító az IPS (F).

Kései érésű, rendszeresen és nagyon bőven termő fajta. Közép erős növekedésű, félig felálló, nyitott koronával. Közép erős növekedésű alanyon ajánlják! Korai virágzású, öntermékeny. 41 nappal a Bigarreau Burlat után érik, kései érésű. Gyümölcse közép nagy, gömbölyű, sötétpiros pontokkal színezett héjú.Érzékenysége a Moniliával és a Cylindrosporiummal szemben átlagos, de gyümölcs- repedésre kifejezetten érzékeny. Húsa sötétpiros, enyhén lédús, de jó íz minőséggel. A Regina legjobban ajánlott porzópárja!



**TamaraR**

**TamaraR**

Középkései érésű (TechlovanR és Regina között érő), cseh nemesítésű fajta. Gyümölcsmérete nagy, 30-34 mm, súlya 12-19 g. Héjszíne fényes, piros, repedésre közepesen érzékeny, Moniliára fogékony. Növekedési erélye és elágazódási hajlama közepes, Korán termőre fordul és rendszeresen, sokat terem. Alkalmas hagyományos és intenzív ültetvényekbe egyaránt. Pollenadói: pl. Aida, Vanda, stb.

**Black Star** Nemesítő: CRPV (I), védett fajta, csak meghatározott mennyiségben telepíthető!

Fája erős növekedésű, szétterülő korona habitussal. Virágzási ideje közép korai, öntermékeny fajta. Érési ideje: közép kései, kb. a Bigarreau Burlat után 30 nappal érik. Gyümölcs színe mély, csillogó piros, szív alakú, nagyméretű. Monilia és repedés ellenálló! Gyümölcs húsa piros, nagyon kemény, édes.

**Regina**  
Nagyon kései érésű (Big. Burlat +30 nap) és nagyon nagyméretű cseresznye, mely még a tárolást is kiválóan tűri. A külföld egyik legnépszerűbb fajtája, mely Magyarországon is helyet követel magának. Porzása nem egyszerű, több vele azonos időben virágzó fajtával kell társítani. Jó porzója a SkeenaR, a Sam, esetleg a Kordia.

**IrenaR**

A Csehországi Holovousy-ban nemesített fajta, ami a Regina érési idejében érik, nagyon kései fajta, S4S6 alléllal. Nem öntermékeny, jó pollenadói: Sylvia, Schneider, Skeena, Regina. Nagyon kései a virágzási ideje. Elképesztően hasonlít a Reginára, ami különösen fontossá teheti a fajtát, főképpen úgy ha a Regina porzójaként használják és a két fajtát egyszerre szüretelik. (Keverhető a termés!) Gyümölcsei nagyon szépek, szív alakúak, sötét pirosak, fényesek, nagyon kellemes aromával. A fajta közép erős, erős növekedésű, a korona elágazódási hajlama jó, kissé felálóbb habitussal a Reginához képest.

**Alanyok:**

**GiSelA 5 (148/2)** Németországban fajkeresztezéssel előállított, in-vitro szaporítású cseresznyealany. Cseresznyefajtákkal jó a kompatibilitása, nem, vagy alig hoz sarjat. Féltörpe- törpe növekedési erélyű, a fák méretét 50-60%-kal csökkenti. Csemetéje megfelelően vastagszik, jól szemezhető, de rajta az oltványok gyengébb növekedésűek. Öntözött, támrendszeres cseresznye ültetvényekhez ajánlott, nagyon népszerű alany.

**GiSelA 6 (G148/1)** Cerasus vulgaris x Cerasus canescens hibrid, középerős növekedési eréllyel, gyengébb termőhelyen is jó lehet. Az oltványok rajta korán termőre fordulnak és jó terméshozamot produkálnak.

**Ma x Ma 14 (Brokforest)** sajmeggy és vadcseresznye hibrid. Csemetéi a faiskolákban megfelelően vastagodnak és jól szemezhetők. Az eredés is jó rajtuk, az oltványok első éves növekedése azonban gyengébb, mint a nálunk hagyományos alanyokon. Az alanyok télállóak, a szárazságot és a nagy mésztartalmat is jól elviselik, gyökérfulladásra sem érzékenyek. Rezisztensek a gyökérgolyvával szemben, tő és gyökérsarjat sem gyakran képeznek. Intenzív ültetvények alanyául ajánlható!